UNIVERZA V MARIBORU

PEDAGOŠKA FAKULTETA

RAZREDNI POUK

2.LETNIK, LV5

**Vaja pri predmetu Didaktični praktikum iz naravoslovja in tehnike:**

**LASTNOSTI ŽIVEGA BITJA SO ODVISNE OD DEDNOSTI, OKOLJA IN LASTNE AKTIVNOSTI**

T. Š.

2011/2012

**PRIPRAVA**

1. **ŠTUDENTKA:**

T. Š., 2. Letnik RP, študijsko leto 2011/2012, skupina LVD, poudarek FI-TEH.

1. **TEMA:**

**Lastnosti živega bitja so odvisne od dednosti, okolja in lastne aktivnosti**, zaporedna številka 94.

1. **EKSPERIMENT:**

»Podobnost med starši in potomci«

1. **NAMEN:**
* Eksperiment glede na namen: raziskovalni (osvajanje snovi)
* Vrste učnega eksperimenta: demonstracijski
* Eksperiment glede na tehniko izvajanja: kvantitativni
* Lokacijska delitev: laboratorijski
1. **PREGLED:**

Učence je potrebno seznaniti, da so lastnosti živega bitja odvisne od dednosti, okolja in lastne aktivnosti. Za lažje razumevanje sem piskala tudi nekatere primere, s katerimi jim bom to najlažje predstavila. To je osnovna vsebinska podlaga, ki je potrebna pri tem eksperimentu. Pri fizikalno - tehnični predstavitvi sem se osredotočila bolj na zunanjo podobo človeka, na katero vpliva tudi dednost.

1. **ČAS:**

Pri realnem pouku v razredu, bi ta eksperiment izvedla v eni šolski uri (45 minut), saj bi z učenci te vaje delali malo počasneje. Večkrat bi ponovili nova spoznanja, več bi bilo sodelovanja med mano in njimi. Pri mojem eksperimentu, ki traja 10minut, bo vse to potekalo bolj strnjeno.

1. **ZAHTEVNOST:**

Eksperiment je preprost. Veliko učencev je že samih prišlo do spoznanja, da so si z starši bolj podobni, kot pa z ljudmi ki jih srečajo na ulici.

1. **OSNOVNI KONCEPTI:**
* **OPERATIVNI CILJI:**
* Opišejo podobnosti med starši in potomci
* Ugotovijo, da je zunanji videz živega bitja odvisen od dednosti, okolja in lastne aktivnosti
* **MINIMALNI/TEMELJNI STANDARDI ZNANJA:**
* opisati podobnosti med starši in potomci
* oceniti večjo podobnost med sorodniki kot med ljudmi , ki si niso v sorodu
* utemeljiti pomen strpnega odnosa do različnosti
* uporabiti veščine eksperimentalnega dela
* zapisovati podatke v obliki razpredelnice
1. **VEŠČINE:**

Učenci na različne načine spoznavajo, kako lahko ugotovimo podobnosti in razlike med živimi bitji.

KOMPETENCE:

* Sposobnost zbiranja informacij,
* Sposobnost analize in organizacija informacij,
* Sposobnost interpretacije,
* Verbalna in pisna komunikacija
1. **MATERIALNI PRIPOMOČKI:**
* Pisalo
* Tablo
* Plišaste igrače
1. **OSNOVNO ZNANJE:**
* učenci vedo, da je večja podobnost med sorodniki kot med ljudmi, s katerimi niso v sorodu
* razvijajo strpen odnos do različnosti
* opišejo podobnosti med starši in potomci
* vedo, da je zunanji videz živega bitja odvisen od dednosti, okolja in lastne aktivnosti
1. **PRIPRAVA:**

Takoj, ko sem videla svojo temo: Lastnosti živega bitja so odvisna od dednosti, okolja in lastne aktivnosti sem se vprašala, kako bom to predstavila na fizikalno- tehnični način. Pregledala sem različne knjige in spletne strani, vendar veliko snovi, na to temo nisem našla. Odločila sem se, da bom za predstavitev na fizikalno- tehnični način uporabila predvsem zunanje(fizične) značilnosti staršev in potomcev, na katere je vplivala dednost. Pripravila sem si potek učne ure, ter vsako stvar, ki jo bomo počeli v razredu, tudi doma naredila. Pripravila sem si različne plišaste igračke, s katerimi bom učencem najlažje predstavila vplivanje dednosti, okolja in lastne aktivnosti na živa bitja.

1. **POTEK:**

Za začetek bom povedala, o čem se bomo to učno ''uro'' pogovarjali. Učence bom vprašala, ali imajo kaj sester in/ali bratov. Nato bom na tablo narisala tabelo, ki si jo bo vsak učenec v zvezek tudi narisal.

|  |  |
| --- | --- |
|  | PODOBNOSTI |
| Mama |  |
| Oče |  |
| Brat/Sestra |  |
| Sošolec/sošolka |  |

Nato bom izmed vseh učencev izbrala 3, ki bodo svoja spoznanja povedali ostalim učencem. S to nalogo sem jim želela pokazati, da je večja podobnost med sorodniki, kot pa z ljudmi, ki jih srečajo na ulici. Da bodo učenci ugotovili, da je zunanji videz odvisen od dednosti, okolja in lastne aktivnosti bom za lažje razumevanje vključila plišaste igračke. Imela bom dva medvedka. Enega, ki se imenuje polarni medved, ki živi v zelo hladnem okolju in rjavega medvedka, ki živi pri nas. Pogovorili se bomo, zakaj so si medvedi različni glede na njihovo prebivališče. Predstavila bom tudi primer psičkov, ki jih imajo učenci velikokrat tudi doma, in si za to to lažje predstavljajo. To jim bom prikazala tako, da jim bom povedala, da je njihov zunanji videz odvisen od dednosti, kar pomeni da gene podeduje, da je odvisen od okolja v katerem živi, kako za njega skrbijo novi lastniki, ali ga vozijo k frizerju, ali biva zunaj..medtem se učenci lahko vključujejo v pogovor, da je vse skupaj bolj zanimivo. Za konec pa se bomo pogovorili še o lastni aktivnosti, pri čemer so psički velikokrat odvisni od lastnikov, drugače pa na to lahko vpliva gibanje. Pomembno je, da učenci ugotovijo, da je zunanji videz odvisen od dednosti,okolja in lastne aktivnosti.

1. **KOMENTAR:**

Tema se mi je zdelo zelo zanimiva, saj se tema navezuje na vsakdanje stvari, ki učence obdajajo in oblikujejo, zato je dobro, da se jih zavedajo. Zanimivo je iskati podobnosti in razlike med potomci in starši, saj se nekaterih sprva sploh ne zavedamo. Poskus bi tudi v razredu izvedla na enak način, saj se mi zdi, da je zelo nazoren in razumljivo predstavljen tudi za mlajše učence. Spremenila bi le časovni okvir, saj bi snov obdelovali celo učno uro, in ne bi tako hitela z izvajanjem. Za učence je pomembno, da se zavedajo, da imajo z starši veliko podobnih lastnosti, in da se z njihovo pomočjo razvijajo v zrele osebnosti. Pomembno je, da se učenci zavedajo, da smo si ljudje med seboj različni, in da to tudi spoštuje.